
PAREIGYBĖS APRAŠYMAS NR. 8

VšĮ RADVILIŠKIO RAJONO PIRMINĖS SVEIKATOS PRIEŽIŪROS PSPC BUHALTERIS


[bookmark: _mrgqlujv6ap][bookmark: _z9yksekvn5wv]I SKYRIUS
PAREIGYBĖ

Pareigų pavadinimas: VšĮ Radviliškio rajono pirminės sveikatos priežiūros PSPC (toliau –PSPC) buhalteris (toliau – darbuotojas).
Pareigybės paskirtis: tinkamai tvarkyti PSPC buhalterinės apskaitos pavestas sritis, užtikrinti atliekamų finansinių-ūkinių teisėtumą ir teisingumą.

[bookmark: _46otcxex9qj9]II SKYRIUS
REIKALAVIMAI DARBUOTOJUI

[bookmark: d3hj0h8plcw4]Darbuotojas einantis šias pareigas, turi atitikti šiuos reikalavimus:
 gali dirbti asmuo įgijęs ne žemesnį kaip profesinio bakalauro laipsnį ekonomikos, finansų ar buhalterinės apskaitos kryptyse ir  turintis ne mažesnę 1 metų patirtį finansų ir apskaitos srityje;
 turi išmanyti ir gebėti taikyti Lietuvos Respublikos buhalterinės apskaitos įstatymą, viešojo sektoriaus apskaitos ir finansinės atskaitomybės standartus, kitus teisės aktus, susijusius su buhalterinės apskaitos ir finansinės atskaitomybės organizavimu, turto naudojimu, dokumentų rengimo taisykles ir teisės aktų rengimo rekomendacijas, kiek tai susiję su nustatytų funkcijų atlikimu;
 turi žinoti Lietuvos Respublikos įstatymus, LR Vyriausybės nutarimus, LR Sveikatos apsaugos  ministro įsakymus bei kitus aktus, reglamentuojančius sveikatinimo veiklos planavimą, organizavimą ir vykdymą, sveikatos priežiūros įstaigų administravimą ir finansavimą , darbo santykių organizavimą;
 turi mokėti dirbti su buhalterinės apskaitos programomis, gebėti planuoti, organizuoti darbo krūvį, kaupti, sisteminti ir apibendrinti informaciją, rengti išvadas , sugebėti numatyti problemas ir siūlyti galimus sprendimo būdus, būti pareigingas, kruopštus;
turėti gerus darbo kompiuteriu įgūdžius, apimančius gebėjimą efektyviai naudoti dokumentų rengimo, skaičiavimo, pateikčių kūrimo bei elektroninės komunikacijos įrankius, šiuolaikines interneto naršykles ir įstaigoje veikiančia apskaitos programą „Modulasoft“.

III SKYRIUS
  FUNKCIJOS

Darbuotojas, einantis šias pareigas, privalo:
skaičiuoti darbo užmokestį ir įmokas socialiniam draudimui;
rengti darbo užmokesčio pažymas darbuotojams;
vesti griežtos apskaitos blankų apskaitą;
pagal kompetenciją rengti ir teikti informaciją bei duomenis auditoriams, kontrolieriams ir kitoms institucijoms pagal pateiktus prašymus;
priimti iš PSPC darbuotojų pagal pinigų priėmimo kvitus priimtus grynuosius pinigus už mokamas paslaugas, buhalterinėje programoje vesti grynųjų pinigų operacijas, sudaryti kasos knygas;
suvesti, gaunamas iš tiekėjų, sąskaitas faktūras į buhalterinę programą ir užregistruoti ūkines operacijas;
sisteminti duomenis į apskaitos registrus, žiniaraščius, paruošti avansines apyskaitas;
buhalterinėje programoje vesti bankines paslaugų operacijas;
vykdyti darbo laiko apskaitą ir žiniaraščių pildymą;
tvarkyti atsargų apskaitą, užtikrinti, kad laiku ir tinkamai apskaitoje būtų užregistruotos atsargų apskaitos operacijos;
parengti atsargų inventorizacijos aprašus;
išrašyti  Teritorinėms ligonių kasoms ir paslaugų gavėjams sąskaitas faktūras;
vykdyti buhalterinių dokumentų perdavimą į PSPC archyvą;
teikti duomenis ir rengti dokumentus, reikalingus finansininkui ataskaitų parengimui;
vesti į buhalterinę programą „Modulasoft“ personalo įsakymus, personalo operacijas, darbo laiko apskaitos žiniaraščius, darbuotojų darbo sutartis;
pagal kompetenciją rengti raštų, teisės aktų ir kitų dokumentų projektus, vykdyti kitus PSPC direktoriaus nenuolatinio pobūdžio pavedimus.

[bookmark: _d00agnas40pc]IV SKYRIUS
ATSAKOMYBĖ, TEISĖS IR ATSKAITOMYBĖ

Darbuotojas, einantis šias pareigas, privalo:
priimdamas sprendimus ir rengdamas dokumentus laikytis Lietuvos Respublikoje galiojančiuose teisės aktuose ir vidiniuose teisės aktuose nustatytos tvarkos;
derinti priimamus sprendimus su finansininku, PSPC direktoriumi, patarėju medicinai ir kitais specialistais, jeigu sprendimai susiję su kitų specialistų veikla;
užtikrinti tinkamą dokumentų saugumą (iki jų perdavimą į archyvą);
privalo laikytis Bendrojo duomenų apsaugos reglamento ir saugoti informaciją, pripažįstamą PSPC tarnybine paslaptimi bei vykdyti visus finansininko ir direktoriaus nurodymus dėl tokios informacijos įslaptinimo;
laikytis vidaus tvarkos taisyklių, darbo saugos ir sveikatos taisyklių;
pavaduoti finansininką jo atostogų, ligos ir kitais atvejais nesant darbe.
Darbuotojas, einantis šias pareigas, turi teisę: 
turėti tinkamas, saugias ir sveikas darbo ir poilsio sąlygas, teisės aktų nustatytas socialines ir kitas garantijas; 
reikalauti aprūpinimo reikiamu inventoriumi, įranga nustatytoms funkcijoms atlikti; 
atsisakyti vykdyti pavedimus, jei jie prieštarauja Lietuvos Respublikos teisės aktams; 
gauti iš kitų darbuotojų duomenis, išvadas, žodinius ir rašytinius paaiškinimus bei kitą informaciją, reikalingą funkcijoms vykdyti; 
[bookmark: _8cejcrid1kzh]kelti savo kvalifikaciją seminaruose, konferencijose, mokymuose ir kituose renginiuose. 
Darbuotojo, einančio šias pareigas, atskaitomybė: 
šias pareigas einantis darbuotojas yra tiesiogiai pavaldus PSPC direktoriui. Savo veiklą koordinuoja su padalinio koordinatoriumi;
atsako Lietuvos Respublikos teisės aktų nustatyta tvarka už padarytas klaidas, aplaidumą, nesąžiningai jam priskirtų funkcijų atlikimą, kompetencijos viršijimą bei padarytą finansinę žalą PSPC.


Pareigybės aprašymas gali būti keičiamas ar papildomas keičiantis įstatymams, kitiems teisės aktams.



Susipažinau ir sutinku:__________________________________________________
(vardas, pavardė, parašas)

